CELEX: 32021R0376
Language: sl
Date: 2021-02-24 00:00:00
Title: Uredba Komisije (EU) 2021/376 z dne 24. februarja 2021 o začasnem zaprtju ribolova na rdečega okuna v območju NAFO 3M s plovili, ki plujejo pod zastavo države članice Evropske unije

3.3.2021   
               
               
                  SL
               
               
                  Uradni list Evropske unije
               
               
                  L 72/9
               
            
         UREDBA KOMISIJE (EU) 2021/376
         z dne 24. februarja 2021
         o začasnem zaprtju ribolova na rdečega okuna v območju NAFO 3M s plovili, ki plujejo pod zastavo države članice Evropske unije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike (1) in zlasti člena 36(2) Uredbe,
         ob upoštevanju naslednjega:
         
                     (1)
                  
                  
                     Uredba Sveta (EU) 2021/92 (2) določa kvote za leto 2021.
                  
               
                     (2)
                  
                  
                     Po podatkih, ki jih je prejela Komisija, se je z ulovi staleža rdečega okuna v območju NAFO 3M s plovili, ki plujejo pod zastavo države članice Evropske unije ali so v njej registrirana, izčrpala dodeljena vmesna kvota za obdobje pred 1. julijem 2021.
                  
               
                     (3)
                  
                  
                     Zato je treba prepovedati usmerjene ribolovne dejavnosti za navedeni stalež do 30. junija 2021 –
                  
               SPREJELA NASLEDNJO UREDBO:
         
            Člen 1
            Izčrpanje kvote
            Ribolovna kvota za stalež rdečega okuna v območju NAFO 3M, ki je bila za obdobje od 1. januarja 2021 do vključno 30. junija 2021 dodeljena državam članicam Evropske unije, velja za izčrpano od datuma iz navedene priloge.
         
         
            Člen 2
            Prepovedi
            Usmerjene ribolovne dejavnosti za stalež iz člena 1 s plovili, ki plujejo pod zastavo države članice Evropske unije ali so v njej registrirana, so prepovedane od datuma iz Priloge k tej uredbi do vključno 30. junija 2021.
         
         
            Člen 3
            Začetek veljavnosti
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 24. februarja 2021
            
               
                  Za Komisijo
               
               
                  V imenu predsednice
               
               Virginijus SINKEVIČIUS
               
                  Član Komisije
               
            
         
         
            (1)  UL L 343, 22.12.2009, str. 1.
         
            (2)  Uredba Sveta (EU) 2021/92 z dne 28. januarja 2021 o določitvi ribolovnih možnosti za leto 2021 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unije (UL L 31, 29.1.2021, str. 31).
      
      
         
            PRILOGA
            
                        Št.
                     
                     
                        02/TQ92
                     
                  
                        Država članica
                     
                     
                        Evropska unija (vse države članice)
                     
                  
                        Stalež
                     
                     
                        RED/N3M
                     
                  
                        Vrsta
                     
                     
                        rdeči okun (Sebastes spp.)
                     
                  
                        Cona
                     
                     
                        NAFO 3M
                     
                  
                        Obdobje zaprtja
                     
                     
                        od 10. februarja 2021 ob 24.00 UTC do 30. junija 2021